CELEX: 32022D1029
Language: lt
Date: 2022-06-28 00:00:00
Title: Komisijos įgyvendinimo sprendimas (ES) 2022/1029 2022 m. birželio 28 d. kuriuo dėl darniųjų standartų, taikomų mažųjų laivų pagrindiniams duomenims, valčių, jachtų ir kitokių laivų suskystintų naftos dujų varytuvams ir laivų, kurių korpuso ilgis nuo 8 m iki 24 m, didžiausios vardinės varomosios galios nustatymui naudojant manevravimo greitį, iš dalies keičiamas Įgyvendinimo sprendimas (ES) 2019/919 (Tekstas svarbus EEE)

2022 6 29   
               
               
                  LT
               
               
                  Europos Sąjungos oficialusis leidinys
               
               
                  L 172/25
               
            
         KOMISIJOS ĮGYVENDINIMO SPRENDIMAS (ES) 2022/1029
         2022 m. birželio 28 d.
         kuriuo dėl darniųjų standartų, taikomų mažųjų laivų pagrindiniams duomenims, valčių, jachtų ir kitokių laivų suskystintų naftos dujų varytuvams ir laivų, kurių korpuso ilgis nuo 8 m iki 24 m, didžiausios vardinės varomosios galios nustatymui naudojant manevravimo greitį, iš dalies keičiamas Įgyvendinimo sprendimas (ES) 2019/919
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2013/53/ES (2) 14 straipsniu daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2013/53/ES 4 straipsnio 1 dalyje ir tos direktyvos I priede;
                  
               
                     (2)
                  
                  
                     Įgyvendinimo sprendimu C(2015) 8736 (3) Komisija Europos standartizacijos komitetui (CEN) ir Europos elektrotechnikos standartizacijos komitetui (Cenelec) pateikė prašymą parengti ir peržiūrėti darniuosius standartus įgyvendinant Direktyvą 2013/53/ES, siekiant užtikrinti griežtesnių esminių reikalavimų, nurodytų Direktyvos 2013/53/ES 4 straipsnio 1 dalyje ir tos direktyvos I priede, palyginti su panaikinta Europos Parlamento ir Tarybos direktyva 94/25/EB, įgyvendinimą (4);
                  
               
                     (3)
                  
                  
                     Įgyvendinimo sprendimu C(2015) 8736 taip pat buvo paprašyta, kad CEN ir Cenelec peržiūrėtų standartus, kurių nuorodos paskelbtos Komisijos komunikate 2015/C 087/01 (5);
                  
               
                     (4)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN peržiūrėjo darnųjį standartą EN ISO 8666:2018 dėl mažųjų laivų pagrindinių duomenų, kurio nuoroda pateikta Komisijos įgyvendinimo sprendimo (ES) 2019/919 (6)
                        . I priede. Todėl buvo priimtas darnusis standartas EN ISO 8666:2020 ir jo keitinys EN ISO 8666:2020/A11:2021 dėl mažųjų laivų pagrindinių matmenų ir susijusių duomenų apibrėžčių, masės specifikacijų ir krovos sąlygų;
                  
               
                     (5)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN peržiūrėjo darnųjį standartą EN 15609:2012 dėl valčių, laivų ir kitokių laivų suskystintų naftos dujų varytuvų įrengimo reikalavimų, paskelbtą komunikatu 2015/C 087/01. Po to buvo priimtas darnusis standartas EN 15609:2021;
                  
               
                     (6)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN taip pat parengė darnųjį standartą EN ISO 11592–2:2021 dėl laivų, kurių korpuso ilgis nuo 8 m iki 24 m, didžiausios vardinės varomosios galios nustatymo naudojant manevravimo greitį;
                  
               
                     (7)
                  
                  
                     Komisija kartu su CEN įvertino, ar visi tie darnieji standartai atitinka Įgyvendinimo sprendime C(2015) 8736 pateiktą prašymą;
                  
               
                     (8)
                  
                  
                     standartai EN 15609:2021, EN ISO 11592–2:2021 ir EN ISO 8666:2020 su pakeitimais, padarytais EN ISO 8666:2020/A11:2021, atitinka reglamentuojamus reikalavimus, nustatytus Direktyvos 2013/53/ES 4 straipsnio 1 dalyje ir tos direktyvos I priedo A dalyje. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (9)
                  
                  
                     standartu EN 15609:2021 pakeičiamas standartas EN 15609:2012. Standartu EN ISO 8666:2020 su pakeitimais, padarytais standartu EN ISO 8666:2020/A11:2021, pakeičiamas standartas EN ISO 8666:2018;
                  
               
                     (10)
                  
                  
                     todėl būtina panaikinti standartų EN 15609:2012 ir EN ISO 8666:2018 nuorodas Europos Sąjungos oficialiajame leidinyje;
                  
               
                     (11)
                  
                  
                     siekiant gamintojams suteikti pakankamai laiko savo gaminius pritaikyti pagal darniųjų standartų EN 15609:2012 ir EN ISO 8666:2018 peržiūrėtas ir pakeistas versijas, nuorodų į šiuos standartus panaikinimą būtina atidėti;
                  
               
                     (12)
                  
                  
                     Įgyvendinimo sprendimo (ES) 2019/919 I priede pateikiamos darniųjų standartų, parengtų siekiant užtikrinti Direktyvos 2013/53/ES įgyvendinimą, nuorodos. Į tą priedą turėtų būti įtrauktos nuorodos į darniuosius standartus EN 15609:2021, EN ISO 8666:2020 ir jo keitinį EN ISO 8666:2020/A11:2021 ir EN ISO 11592–2:2021. Taip pat tikslinga iš Įgyvendinimo sprendimo (ES) 2019/919 I priedo išbraukti darniojo standarto EN ISO 8666:2018 nuorodą;
                  
               
                     (13)
                  
                  
                     Įgyvendinimo sprendimo (ES) 2019/919 II priede pateikiamos darniųjų standartų, parengtų įgyvendinant Direktyvą 2013/53/ES, nuorodos, kurios išbraukiamos iš Europos Sąjungos oficialiojo leidinio C serijos. Į tą priedą turėtų būti įtrauktos darniojo standarto EN 15609:2012 nuorodos;
                  
               
                     (14)
                  
                  
                     todėl Įgyvendinimo sprendimas (ES) 2019/919 turėtų būti atitinkamai iš dalies pakeistas;
                  
               
                     (15)
                  
                  
                     atitiktis darniajam standartui prielaidą dėl atitikties Sąjungos derinamuosiuose teisės aktuose nustatytiems atitinkamiems esminiams reikalavimams leidžia daryti nuo to darniojo standarto nuorodos paskelbimo Europos Sąjungos oficialiajame leidinyje dienos. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/919 iš dalies keičiamas taip:
            
                        (1)
                     
                     
                        I priedas iš dalies keičiamas pagal šio sprendimo I priedą;
                     
                  
                        (2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            I priedo 1 punktas taikomas nuo 2023 m. gruodžio 29 d.
         
         
            Priimta Briuselyje 2022 m. birželio 28 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).
         
            (3)  2015 m. gruodžio 15 d. Komisijos įgyvendinimo sprendimas C(2015) 8736 dėl standartizacijos prašymo Europos standartizacijos komitetui ir Europos elektrotechnikos standartizacijos komitetui dėl pramoginių ir asmeninių laivų, siekiant užtikrinti 2013 m. lapkričio 20 d. Europos Parlamento ir Tarybos direktyvos 2013/53/ES dėl pramoginių ir asmeninių laivų, kuria panaikinama Direktyva 94/25/EB, įgyvendinimą.
         
            (4)  1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (OL L 164, 1994 6 30, p. 15).
         
            (5)  Komisijos komunikatas, parengtas įgyvendinant 1994 m. birželio 16 d. Europos Parlamento ir Tarybos direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 87, 2015 3 13, p. 1).
         
            (6)  2019 m. birželio 4 d. Komisijos įgyvendinimo sprendimas (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES (OL L 146, 2019 6 5, p. 106).
      
      
         
            I PRIEDAS
            I priedas iš dalies keičiamas taip:
            
                        1)
                     
                     
                        7 įrašas išbraukiamas;
                     
                  
                        2)
                     
                     
                        įterpiami šie įrašai:
                        
                                    Nr.
                                 
                                 
                                    Standarto nuoroda
                                 
                              
                                    „45.
                                 
                                 
                                    EN ISO 8666:2020
                                 
                              
                                     
                                 
                                 
                                    Mažieji laivai. Pagrindiniai duomenys
                                    EN ISO 8666:2020/A11:2021
                                 
                              
                                    46.
                                 
                                 
                                    EN 15609:2021
                                 
                              
                                     
                                 
                                 
                                    Suskystintų naftos dujų (SND) įranga ir pagalbiniai reikmenys. Valčių, jachtų ir kitokių laivų SND varytuvai. Įrengimo reikalavimai
                                 
                              
                                    47.
                                 
                                 
                                    EN ISO 11592–2:2021
                                 
                              
                                     
                                 
                                 
                                    Mažieji laivai. Didžiausios vardinės varomosios galios nustatymas naudojant manevravimo greitį. 2 dalis. Laivai, kurių korpuso ilgis nuo 8 m iki 24 m“.
                                 
                              
                  
      
      
         
            II PRIEDAS
            Į II priedą įtraukiamas šis įrašas:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „38.
                        
                        
                           EN 15609:2012
                           Suskystintų naftos dujų (SND) įranga ir pagalbiniai reikmenys. Valčių, jachtų ir kitokių laivų SND varytuvai
                        
                        
                           2023 m. gruodžio 29 d.“